《次韵沈必先尚书见别一首》
宋代·刘一止

翩翩旗尾破新晴，颇似龙驹脱在坰。再上封章辞雨露，故令高在焕丹青。

卿云媚日怀仙隐，白鹭迎舟宿晚汀。预想山斋春酒熟，可无残梦到南屏。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。